**Osnovna škola Hvar**

**Učenica: Maris Žuvela**

**Razred: 3.b**

**Učiteljica: Zrinka Zokić**

***Probudite se ljudi!***

Lijepa vijest je da su se i ove godine usprkos koronavirusu uspjeli sastati periska, glavata želva i morski pas te obilježiti Mediteranski dan obale poštujući sve epidemiološke mjere.

GLAVATA ŽELVA: Perisko, lako je tebi. Ti dišeš i kad ti se oklopi zatvore. Meni ova zaštitna maska skroz smeta.

PERISKA: Ne čujem ništa što govoriš, s tom maskom. Čekaj malo, pogledaj našeg Sharka (morskog psa Šarka) kako je smiješan s maskom.

GLAVATA ŽELVA: I ovako nas je sve manje, a sad, s ovim maskama mislim da ćemo se svi pogušiti.

MORSKI PAS (SHARKO/ŠARKO): Kornjačice, imaš sreće jer šest mjeseci nisam jeo.

PERISKA: Slušaj, Šarko, sad moraš biti pristojan jer smo na okupljanju povodom Mediteranskog dana obale. Molim te, bez „agresive“.

PERISKA: Čini li se vama da je more toplije nego inače?

GLAVATA ŽELVA: Da, da…izvirila sam malo na površinu i čula razgovor ljudi. Rekli su da od silnih ispušnih plinova nekakav plašt oko Zemlje koji nas štiti od sunca dobiva rupe po sebi, a još kažu i da su zbog toga sami krivi. Ali, ja to ništa ne razumijem.

MORSKI PAS (SHARKO/Šarko): Ha, ha, ha pa ni ja isto ne znam za te zemaljske probleme.

PERISKA: Znate li što ću ja vama reći? Ove na kopnu će uništiti ta CORONA, a nas u moru će pak uništiti ova njihova plastika. Pored svega toga još i ove maske. Bit će dobro ako se pojavimo na idućem mediteranskom okupljanju.

SVI: Jedina nam je šansa za preživljavanje da se ljudi smjesta probude, uozbilje i postanu odgovorni!